[{"text_idx": "#000001", "text": "R-Kiosk: mugavus kestlikuks ja kestlikkus mugavaks"}, {"text_idx": "#000002", "text": "Norra pereettevo\u0303ttesse Reitan kuuluv Reitan Convenience Estonia on oma kaubama\u0308rkide R-Kiosk ja Caffeine tegevuses kasutusele vo\u0303tnud mitu tehnoloogilist uuendust, mis on aastate jooksul meie mugavuskaubandust ja kohvikukultuuri oluliselt muutnud."}, {"text_idx": "#000003", "text": "Po\u0303hjamaise kogemuse, ideede ning tehnoloogia kooslus on suurest mugavuskaubandusketist R-Kioskist teinud Eesti jaekaubanduse u\u0308he innovatsiooniliidri."}, {"text_idx": "#000004", "text": "\u201eReitani a\u0308ri- ja juhtimiskultuur on vahetu, see on loonud viljaka pinnase kogemuste ja oskusteabe jagamiseks,\u201d ra\u0308a\u0308gib Reitan Convenience Estonia tegevjuht Tiia Ilves. R-Kioski tutvustatud po\u0303hjamaise mugavuskaubanduse kontseptsioon on kujunenud orgaaniliseks osaks Eesti kaubanduskultuurist."}, {"text_idx": "#000005", "text": "R-Kiosk on u\u0308ks suuremaid jaekette Eestis. 20 aasta jooksul on piletikioskitest va\u0308lja kasvanud hubased va\u0308ikepoed seal, kus inimesed on pidevas liikumises. Enamik R-Kioski va\u0308ikepoodidest tegutseb linnades, ent on ka po\u0303nevamaid asukohti, na\u0308iteks Saaremaa ja Hiiumaa praamid, haiglad ja so\u0303java\u0308eosad. \u201eMeie u\u0308lesanne on olla inimese jaoks la\u0308hedal kiires argipa\u0308evas. Klient ei tule enamasti spetsiaalselt meie poodi, vaid astub sisse vajadusest kas keha kinnitada, vo\u0303tta maitsev suupiste vo\u0303i jook vo\u0303i midagi muud vajalikku, et siis to\u0303tata taas oma asjatoimetuste juurde,\u201d u\u0308tleb Ilves."}, {"text_idx": "#000007", "text": "Eesti esimene tehisintellektil po\u0303hinev R-Kiosk"}, {"text_idx": "#000008", "text": "Ilvese so\u0303nul on klientide ootuste ennetamisel suureks toeks Po\u0303hjamaade kogemus, mis liigub siinsetest trendidest mo\u0303nevo\u0303rra ees. Paljud ei tea, et just R-Kiosk oli Eestis pioneeriks iseteeninduskassade juurutamisel. Neid on praegu kahte tu\u0308u\u0308pi, turnaround ja standalone. Viimane ongi ta\u0308naseks levinud lahendus, kus klient skaneerib oma tooted ise."}, {"text_idx": "#000009", "text": "Alles hiljuti avas R-Kiosk TalTechi peahoones mehitamata poe R-Kiosk GO, mis on Eestis esimene omataoline. Samas on sarnased lahendused Skandinaavia klientidele juba tuttavad. Tegemist on va\u0308ikepoega, kus puuduvad nii teenindajad kui ka kassa \u2013 inimene siseneb pangakaardi vo\u0303i a\u0308piga poodi, valib meelepa\u0308rased tooted ning va\u0308ljub. R-Kiosk GO kasutab tehisintellekti ehk mitmeid sensoreid ning u\u0308limalt kaasaegse tehnoloogiaga kaameraid. Sensortehnoloogia tajub nii kaupade kaaluerinevusi kui ka liikumist. Ko\u0303ik ostud registreeritakse sensortehnoloogia abil virtuaalsesse ostukorvi ja tasumine toimub poest va\u0308ljudes automaatselt. Kui klient mo\u0303tleb tooteid valides u\u0308mber, saab ta kauba riiulile tagasi panna ja see eemaldatakse e-ostukorvist automaatselt."}, {"text_idx": "#000010", "text": "\u201eInnovaatiliste ideede roll mugavuskaubanduses puudutab jaea\u0308risid igas tahus \u2013 kliendile ka\u0308egakatsutav on vaid va\u0308ike osa sellest, kuidas tehnoloogia omavahel taustal kokku ko\u0303lab,\u201d avab Ilves. Tema so\u0303nul on tehnoloogia ja innovatsioon tugisu\u0308steemid, mis toetavad seda, et ostuteekond oleks inimesele vo\u0303imalikult lihtne ja mugav. Teisalt loob see vajaduse nii klienti kui ka oma meeskonda pidevalt uuendustega kursis hoida ja selgitada, miks vo\u0303i kuidas u\u0308ks ja teine lahendus toimib, olgu see siis uus a\u0308pilahendus vo\u0303i pood."}, {"text_idx": "#000013", "text": "Reitan on vo\u0303tnud ambitsioonika eesma\u0308rgi olla 2030. aastaks oma tegevustes kliimaneutraalne. Keskendutakse CO2 heitmete hulgale, energiakasutusele ning tootevalikule, mis la\u0308htuks planeediso\u0303bralikest po\u0303himo\u0303tetest. Ilvese so\u0303nul ei pea tulevikus inimesed R-Kioskist ostes muretsema oma o\u0308koloogilise jalaja\u0308lje pa\u0308rast. \u201eMeie a\u0308ri suurimad va\u0308ljakutsed on pakendid ning toiduraiskamine, aga ka toiduvalik. Po\u0303llumajandus, sealhulgas loomakasvatus toodavad atmosfa\u0308a\u0308ri soojendavaid kasvuhoonegaas. Inimese toitumisharjumused ei muutu ku\u0308ll u\u0308leo\u0308o\u0308, aga me peame leidma tasakaalu oma soovide ja selle vahel, mis on pikas perspektiivis ja\u0308tkusuutlik ka keskkonnale.\u201c"}, {"text_idx": "#000014", "text": "2020. aasta alguses asendati kohvitopsid ta\u0308ielikult taimset pa\u0308ritolu topsidega. Samuti oli R-Kiosk Euroopas esimeste seas, kes vo\u0303ttis kasutusele ta\u0308iesti plastivabad ja komposteeritavad topsikaaned. Lisaks saab soojalt joogilt soodustust, kui osta seda oma termose vo\u0303i muu taaskasutatava topsiga."}, {"text_idx": "#000015", "text": "Ettevo\u0303te on igati avatud koosto\u0308o\u0308vormidele, mis aitavad u\u0308hekordsete pakendite pru\u0308gi va\u0308hendada, heaks na\u0308iteks on Eesti ettevo\u0303te Ringo, kellega on asutud u\u0308hiselt toimetama. Oluline teema on ka pru\u0308gi sorteerimine ning toiduraiskamine, mille va\u0308hendamiseks laiendatakse koosto\u0308o\u0308d Toidupanga ja toidukappidega ning on alustatud koosto\u0308o\u0308d ResQ Clubi nimelise ettevo\u0303ttega."}, {"text_idx": "#000017", "text": "Reitani Eesti a\u0308ride finantsjuht Priit Hansen usub, et konkurentsivo\u0303ime sa\u0308ilitamiseks tuleb olla pidevas teadlikus liikumises. Ko\u0303ikide a\u0308riotsuste aluseks on aja- ning asjakohased andmed ning analu\u0308u\u0308s. Sama oluline on ka andmete esitamine ja to\u0303lgendamine. Reitan Convenience Estonial on praegu ka\u0308sil kaks suurt teemat: protsesside automatiseerimine ja andmeanalu\u0308u\u0308si to\u0308o\u0308riistade arendamine."}, {"text_idx": "#000019", "text": "NAVi ko\u0303ige a\u0308rikriitilisem roll on kaubavarude optimaalne planeerimine. Kuna R-Kioski poed on tihtipeale paikades, kus suurt laopinda ei ole, peab va\u0308ga ta\u0308pselt kauba liikumist planeerima, et seda ei tuleks puudu ega ja\u0308a\u0308ks palju u\u0308le."}, {"text_idx": "#000020", "text": "Hanseni so\u0303nul on ta\u0308htis, et otsused su\u0308nniksid vo\u0303imalikult lokaalselt ja asukohapo\u0303hiselt. Ta toob va\u0308lja ka Reitani Eesti a\u0308ride ko\u0303ige olulisema ootuse uuele tarkvarale: \u201eTarkvaralised andmed on olemas olnud va\u0308hemalt paarku\u0308mmend aastat \u2013 see ei ole uudis. Uue tarkvara roll on kujundada mahukas info sellisesse vormi, mis oleks inimestele arusaadav ja selge. Meie poodides ja kohvikutes on vo\u0303o\u0303rustaja ja barista ko\u0303ige ta\u0308htsam missioon pakkuda kliendile suurepa\u0308rast kogemust. Seda kogemust kujundavad mitmed tegevused, kindlasti ei ole peamine ootus to\u0308o\u0308tajaile Exceli lugemise oskus. Samal ajal peavad na\u0308iteks nii kokad kui ka kategooriajuhid ostuosakonnas ka\u0308tte saama oma to\u0308o\u0308ks vajalikud andmed. Tarkvara peab suutma infot esitada mitmel viisil vastavalt vajadustele. Meie puhul siis teenindajatele u\u0308hel, ostuosakonnale muul viisil ja teistele neile vajalikul moel.\u201c"}, {"text_idx": "#000021", "text": "Reitan Convenience Estonia a\u0308rides on palju mitmeku\u0308lgsust ja pealtna\u0308ha lihtne ostuteekond peidab endas tegelikult tervet su\u0308steemide maailma, mis peab va\u0308ga ta\u0308pselt kokku ko\u0303lama. Uued ootused mugavuskaubandusele tervikuna, keskkonnateadlik a\u0308ritegevus ja inimeste vajadused-ootused seavad Tiia Ilvese ja Priit Hanseni so\u0303nul ka tehnoloogiale ning su\u0308steemidele ta\u0308iesti uued no\u0303udmised, mis on omakorda pidevas muutumises."}, {"text_idx": "#000036", "text": "Igapa\u0308evane klienditeenindus ja -tugi: HelpDesk"}]